WWE SmackDown

Το SmackDown, επίσης γνωστό κι ως Friday Night SmackDown ή απλώς SmackDown, είναι ένα τηλεοπτικό πρόγραμμα επαγγελματικής πάλης που ανήκει στο WWE. Θεωρείται ένα από τα σημαντικότερα σόου της εταιρείας μαζί με το WWE Raw. Το SmackDown ιδρύθηκε τον Απρίλιο του 1999 και προβάλλεται ζωντανά κάθε Παρασκευή από το κανάλι USA Network στις Ηνωμένες Πολιτείες της Αμερικής. Κάθε επεισόδιο διαρκεί τρεις ώρες (συμπεριλαμβανομένων των διαφημίσεων). Στις Ηνωμένες Πολιτείες το SmackDown είναι το τηλεοπτικό σόου με τη μεγαλύτερη τηλεθέαση την ημέρα που προβάλλεται.

 Πρωταθλητές 
 Πρωτάθλημα  Παλαιστής  ΣόουΑδιαφιλονίκητο Πρωτάθλημα WWEΚόντι ΡόουντςWrestleMania XLΠρωτάθλημα Ηνωμένων Πολιτειών Σίνσκε ΝακαμούραSurvivor Series 2024Γυναικείο ΠρωτάθλημαΤίφανι ΣτράτονWWE SmackDown

 Δημιουργία και πορεία του SmackDown  
Το σόου του SmackDown δημιουργήθηκε το 1999 για να ανταγωνιστεί το Thunder, το πρόγραμμα του ανταγωνιστικού World Championship Wrestling (WCW). Το νέο σόου έγινε τόσο δημοφιλές που το WCW άλλαξε την ημέρα προβολής του Thunder ώστε να μην υπάρχει άμεσος ανταγωνισμός. Κατά τα πρώτα χρόνια του σόου, μεγάλο αστέρι ήταν ο Ροκ, ο οποίος εμφανιζόταν σταθερά κάθε εβδομάδα. Ως το 2002 πραγματοποιήθηκε ο διαχωρισμός των παλαιστών του WWE, σε δύο ρόστερ, του Raw και του SmackDown. Κάπως έτσι πήρε την δική του ταυτότητα. Από την αρχή της δημιουργίας του, ως και σήμερα, το SmackDown θεωρείται ένα από τα σημαντικότερα σόου του WWE, ως το δεύτερο σόου της εβδομάδας μετά το Raw. Το SmackDown έγινε ζωντανό σόου στις 19 Ιουλίου 2016.

 Τηλεοπτική ιστορία 
Η ιστορία του SmackDown στην τηλεόραση χαρακτηρίζεται από αστάθεια ιδιαίτερα τα τελευταία χρόνια, σε σχέση με το άλλο σόου του WWE, το Raw, που δεν αλλάζει εύκολα κανάλι προβολής.

Το 1999 που ξεκίνησε η προβολή του, το SmackDown έβγαινε στον αέρα κάθε Πέμπτη μέχρι το 2005. Μετά προβαλλόταν κάθε Παρασκευή, ώσπου στις 15 Ιανουαρίου του 2015 ξαναγύρισε στις Πέμπτες η προβολή του. Πρώτη του «τηλεοπτική στέγη» ήταν το κανάλι UPN. Έμεινε στο UPN, από το ξεκίνημα ως το 2006, όπου το συγκεκριμένο κανάλι συγχωνεύτηκε με το The WB, και δημιουργήθηκε το κανάλι The CW. Εκεί έμεινε από το 2006 ως το 2008, που ανακοινώθηκε συμφωνία με το MyNetworkTV. Άλλες δύο χρονιές έμεινε εκεί και το 2010 εξαγοράστηκε από το Syfy, όπου έμεινε για πέντε χρόνια. Το 2016 μετακινήθηκε στο USA Network και για πρώτη φορά προβλήθηκε στο ίδιο κανάλι με το WWE Raw. Το 2019 έφυγε από το USA Network, όμως επέστρεψε το 2024 όπου βρίσκεται μέχρι σήμερα.

 Στην Ελληνική τηλεόραση 
Το SmackDown προβλήθηκε για πρώτη φορά στην Ελληνική Τηλεόραση στα τέλη του 2003 από το κανάλι Magic Πειραιά. Η πορεία του ήταν μικρή, καθώς αργότερα αυτό τον χρόνο διακόπηκε μαζί με το RAW. Η προβολή των προγραμμάτων διακόπηκε μετά από τη καταγγελία του ΕΣΡ, το οποίο θεώρησε ότι το σόου προβάλλεται σε ακατάλληλη ώρα. Τον Μάρτιο του 2019 επέστρεψε στις ελληνικές τηλεοράσεις μέσω του τηλεοπτικού σταθμού ΣΚΑΪ. Ωστόσο μετά από μια ακόμη αντίδραση του ΕΣΡ σχετικά με την ώρα προβολής, το σόου μετακινήθηκε στη 01:00 το βράδυ και ύστερα από ένα χρόνο η συνεργασία σταμάτησε. Τον Ιανουάριο του 2024 άρχισε να προβάλλεται στη συνδρομητική υπηρεσία του ΑΝΤ1, ΑΝΤ1+.

 Πηγές 
 http://wwe.com/shows/smackdown
  at USANetwork.com
 https://web.archive.org/web/20120616044829/http://www.syfy.com/smackdown/
 http://tv.com/show/3316/summary.html 


 Παραπομπές 

 Δείτε Επίσης 
 WWE
 WWE Raw
 Pay Per View (WWE)

Κατηγορία:Αμερικανικές τηλεοπτικές σειρές
Κατηγορία:Επαγγελματική Πάλη
Κατηγορία:Τηλεοπτικές σειρές του UPN
Κατηγορία:Τηλεοπτικές σειρές του The CW
Κατηγορία:Τηλεοπτικές σειρές του MyNetworkTV
Κατηγορία:Τηλεοπτικές σειρές του Syfy
Κατηγορία:Τηλεοπτικές σειρές του USA Network

he:WWE#סמאקדאון